16.3.2022
DA
Den Europæiske Unions Tidende
L 88/65
4.4.3.
Resultater af undersøgelsen
(329) Kommissionen bemærkede indledningsvis, at en eksporterende producent af koldvalsede flade produkter af rustfrit stål købte nikkelmalm på hjemmemarkedet fra enten forretningsmæssigt forbundne eller ikke forretningsmæssigt forbundne virksomheder for at smelte den og anvende den til fremstilling af koldvalsede flade produkter af rustfrit stål.
(330) Levering af nikkelmalm mod utilstrækkeligt vederlag er en af de vigtigste foranstaltninger, som GOID gennemførte i forbindelse med samarbejdet med GOC for at sikre udviklingen af hele den industrielle værdikæde i industrien for rustfrit stål i Indonesien.
(331) I 2007 indførte GOID lov nr.
27 om en langsigtet national udviklingsplan (»RPJPN«) (72) for perioden 2005-2025.
I RPJPN fik industrisektoren tildelt rollen som drivkraft for vækst med henblik på at styrke den økonomiske struktur.
Dette skulle bl.a.
ske med støtte fra minesektoren, herunder nikkelmalm.
Forbedring af værditilvæksten i den primære sektor, herunder minedrift, blev fremhævet som det vigtigste mål med henblik på at fremme konkurrenceevnen på lokalt og internationalt niveau og styrke det nationale industrigrundlag.
Udvikling af værdikæder gennem produktforarbejdning og -diversificering (udvikling i efterfølgende produktionsled), strukturel uddybning (udvikling i forudgående produktionsled) og vertikal integration (udvikling i forudgående og efterfølgende produktionsled) blev udtrykkeligt nævnt i RPJPN.
Udviklingen af fremstillingsindustrien skulle fokusere på delsektorer, der opfylder flere kriterier, bl.a. forarbejde indenlandske naturressourcer og have eksportud­ viklingspotentiale.
(332) Som beskrevet i betragtning 317 ff. indførte GOID i overensstemmelse med sit mål om at øge merværdien af mineraler i Indonesien i 2009 loven om minedrift fra 2009.
GOID har udstedt en række gennemførelsesbekendt­ gørelser, herunder en række ændringer, med henblik på at forfølge målene i loven om minedrift fra 2009.
Med loven om minedrift fra 2009 blev der indført en række væsentlige lovgivningsmæssige ændringer af licensordningen, royalties, udenlandsk ejerskab og eksport af råmaterialer.
I 2020 blev loven om minedrift fra 2009 ændret ved lov om minedrift fra 2020, vedtaget den 10. juni 2020.
Med denne nye lov, som er af begrænset relevans for denne undersøgelse, da den først var gældende i slutningen af UP, blev visse krav til minevirksomheder bekræftet eller udvidet yderligere.
(333) Loven om minedrift fra 2009 gav både centralregeringen og de regionale myndigheder beføjelser til at udstede licenser afhængigt af minedriftsområdets beliggenhed, licensens oprindelse og arten af minevirksomhedens investering.
(334) Med loven om minedrift fra 2009 blev der indført en ny licensordning, som erstattede den gamle arbejdskon­ traktordning (Contracts of Work (»CoW«) scheme) og den lokale Kuasa Pertambangan (»KP«) eller ordning for udvindingsrettigheder.
Under det nye system findes der to typer kommercielt vigtige minedriftstilladelser: a) Licens til minedrift (»IUP«) er en tilladelse til minedrift, der kræves for at udføre minedriftsaktiviteter inden for et udpeget IUP-område, som er opdelt i: i) IUP til efterforskningsvirksomhed, som er gyldig i højst otte år for miner med metalholdige mineraler, ii) IUP (IUP-OP) til udvindingsvirksomhed, som er gyldig i højst 20 år for miner med metalholdige mineraler, specificerede miner med ikkemetalholdige mineraler og kulminer, som kan forlænges med yderligere to perioder på 10 år.
Loven om minedrift fra 2009 giver således sikkerhed for, at indehavere af efterforskningstilladelser vil få tildelt produktionstilladelser.
b) Særlig licens til minedrift (»IUPK«) er en særlig tilladelse til minedrift udstedt af MEMR for områder, der betragtes som statslige reservater, og som er opdelt i: i) IUPK til efterforskningsvirksomhed, som er gyldig i højst otte år for miner med metalholdige mineraler, og ii) IUPK (IUPK-OP) til udvindingsvirksomhed, som er gyldig i højst 20 år for miner med metalholdige mineraler.
I henhold til loven om minedrift fra 2009 skal en IUPK først udbydes via et udbud til statsejede eller regionalt ejede virksomheder.
Hvis disse parter ikke har givet udtryk for interesse, kan IUPK herefter udbydes til den private sektor.
IUPK udstedes kun for en specifik mineraltype, og der kræves separate IUP'er, hvis der skal udvindes en anden mineraltype fra samme tilladelsesområde.
(72) https://perpustakaan.bappenas.go.id/e-library/file_upload/koleksi/migrasi-data-publikasi/file/RP_RKP/RPJPN%202005-2025-english.pdf.